ปิยะมาศ โมนยะกุล

รัสรินทร์ ปริยไชยพงศ์ หรือเป็นที่รู้จักในชื่อ ปิยะมาศ โมนยะกุล ชื่อเล่น  ปุ๊ (เกิด: 23 ตุลาคม พ.ศ. 2495) เป็นนักแสดงหญิงชาวไทย เกิดที่อำเภอสูงเนิน จังหวัดนครราชสีมา โดยที่มาของชื่อ  ปิยะมาศ เนื่องจากเกิดวันที่ 23 ตุลาคม ซึ่งตรงกับวันปิยะมหาราช จบการศึกษาจากโรงเรียนศรีสุริโยทัยและระดับปวส.ที่จังหวัดนครสวรรค์  ขณะเรียนด้านนาฏศิลป์กับ สัมพันธ์ พันธ์มณี ได้รับการชักนำเข้าสู่วงการโดยสุรินทร์ แสงขำ ผู้ทำงานทางฝ่ายรายการทีวีช่อง 4 บางขุนพรหม โดยเริ่มจากการเดินแฟชั่นเมื่ออายุ 18 ปี ต่อมาในปี 2514 ได้รับการทาบทามให้ประกวดนางงามในงานสมาคมศิษย์เก่ากรุงเทพคริสเตียน จนคว้าตำแหน่งรองมิสบีซีซี  และเข้าสู่วงการภาพยนตร์ในปี 2515 เริ่มแสดงภาพยนตร์เรื่องแรกโดย วินิจ ภักดีวิจิตร คือ ขัง 8 ของ  ซึ่งทำรายได้ได้ถึง 3 ล้านบาท และมีผลงานตามมาหลายเรื่อง เช่น หัวใจ 100 ห้อง, เสาร์ 5, โรงแรมผี, หอหญิง, ชุมแพ ฯลฯ
ภายหลังเป็นนางเอกผูกขาดของผู้กำกับและอดีตคู่ชีวิต กำธร ทัพคัลไลย เจ้าของบริษัทสยามสตาร์โปรดักชั่นในภาพยนตร์เรื่อง ทายาทป๋องแป๋ง คู่กับ สมบัติ เมทะนี โดยปิยะมาศได้แสดงคู่กับสมบัติอีกหลายเรื่อง เช่น เขยใหม่ปึ๋งปั๋ง, เต้าฮวยไล้เหลี่ยว, ไอ้หยาอาตือ ต่อมาได้แสดงคู่กับสรพงษ์ ชาตรีในเรื่อง มาดามยี่หุบ, สวัสดีคุณนาย, ตะวันยิ้มแฉ่ง และคู่กับทูน หิรัญทรัพย์ เรื่อง นางสาวเย็นฤดี จนได้รับฉายาว่า นางเอกหนังตลก 100 ล้าน และได้ผันตัวไปเป็นผู้อำนวยการสร้างให้กับกำธร ทัพคัลไลย เช่น “จงรัก”, “แฝดแบบว่า” ฯลฯ
ต่อมาได้เข้าสู่วงการโทรทัศน์ตั้งแต่ปี 2534 จนถึงปัจจุบัน โดยเริ่มจากการแสดงละครเรื่องแรก คือ พ่อปลาไหล แม่พังพอน ตามด้วย วิมานมะพร้าว, แม่ครัวคนใหม่, รักข้ามรั้ว, นางสาวเย็นฤดี, เจ้าสาวผมไม่ใช่ผี, ปลาไหลป้ายแดง, ภารกิจพิชิตดอกฟ้า  ฯลฯ   รวมทั้งละครซิตคอมเรื่อง เฮง เฮง เฮง และมีกิจการส่วนตัวร่วมกับ คุณอ้วน – อนันต์ เสมา คือ บริษัท รีเทิร์น จำกัด ดำเนินธุรกิจผู้ผลิตและจัดจำหน่าย เครื่องสำอางบำรุงผิว ภายใต้แบรนด์ รีเทิร์น

**ผลงานภาพยนตร์**

**ปี 2517**
 ขัง 8

**ปี 2518**
 โรงแรมผี - หัวใจ 100 ห้อง- ผยอง

**ปี 2519**
 อสูรสวาท- ชุมแพ- สามหัวใจ รับบทโฉม- สิงห์สลัม- อีสาวอันตราย- ไอ้แมงดา- เสาร์ 5- ขอเพียงรัก- มือปืนขี้แย

**ปี 2520**
 ศาลปืน - 123 ด่วนมหาภัย- ทีใคร ทีมัน- ลุยแหลก- เมืองอลเวง- ทางเสือผ่าน- ลูกเจ้าพระยา

**ปี 2521**
 ลูกทุ่งเพลงสวรรค์- นักเลงกตัญญู- อาณาจักรนักเลง  - ทายาทป๋องแป๋ง- มหาหิน- ทีเด็ดคู่เขย- แผ่นดินวิปโยค- ไอ้นก- เขาใหญ่ - สิงห์สั่งป่า - หอหญิง - ไอ้ขุนทอง - เสือเผ่น

**ปี 2522**
 สู้สั่งเมือง- คนละเกมส์ - เขยใหม่ปึ๋งปั๋ง- น้ำใจสาวจีน- สมิงบ้านไร่ - ไอ้หนุ่มตังเก - ถล่มแหลมทองคำ

**ปี 2523**
 เดอะไกด์ - เต้าฮวยไล้เหลี่ยว - ด่านเสือเต้น - วีระบุรุษหนองตากยา 

**ปี 2524**
 เด๋อด๋าเฮงระเบิด- ลุยเลอะ - โปลิศจับขโมย- สะดิ้ง - จอมตะบัน - ไอ้หยาอาตือ  - รักกันลั่นเปรี้ยง- เจ้าพ่อเซียงกง- เสือสะดิ้ง- สนับมือ - ขังแดง- 5 คม

**ปี 2525**
- พยัคฆ์ร้าย 6 แผ่นดิน- มาดามยี่หุบ- ถล่มแผนจ้าวโลก- อีสาวทรหด- กระท่อมนกบินหลา- ประกาศิตนักเลง

**ปี 2526**
 กระเบนธง- น.ส. เย็นฤดี- สงครามปาก- อีสาวบ้านไร่ - ไอ้ขี้เมา   - วีระบุรุษสงคราม- เขยสี่ทิศ

**ปี 2527**
 แม่มะนาวหวาน - ปืนประกาศิต - ล็อตเตอรี่ รับบท ลำดวน- บ้านสาวโสด - สวัสดีคุณนาย- ฮาเขย่าโลก - ยุทธการกระดูกอ่อน- ไอ้หนุ่มรถอีแต๋น

**ปี 2528**
 หนึ่งในล้าน - ตะวันยิ้มแฉ่ง- รักคือฝันไป

**ปี 2529**
 แหม่มกะปิ

**ปี 2531**
 อีจู้กู้ปู่ป้า 

**ปี 2533**
 แฝดแบบว่า

**ปี 2537**
 มาดามยี่หุบ ภาค 2 จากอังกฤษถึงประเทศไทย ไปบางปลาม้า มากรุงเทพฯ 

**ปี 2547**
 ผีหัวขาด 2 (รับบทเป็น คุณนายพวงทอง)

**ปี 2568**
 ซองแดงแต่งผี (The Red Envelope)

**ผลงานละครโทรทัศน์**
 2534 พ่อปลาไหล แม่พังพอน (ช่อง 5)- 2537 วิมานมะพร้าว (ช่อง 7)- 2538 ผู้กองยอดรัก (ช่อง 9)- 2538 ภูตพิศวาส (ช่อง 7)- 2539 แม่นาคพระนคร (ช่อง 7) รับบทเป็น มัณฑนา- 2540 ทายาทป๋องแป๋ง (ช่อง 7)- 2540 เพลงรักจากบ้านนา (ช่อง 9)- 2540 ขัง 8 (ช่อง 5)- 2540 นิรมิต (ช่อง 7) รับเชิญ- 2541 อีสา รวีช่วงโชติ (ช่อง 7) รับบทเป็น คุณหญิงเฉิดฉวี- 2541 ม่วยจ๋า (ช่อง 7)- 2541 สะดุดรักสะดุดฝัน (ช่อง 7)- 2541 เผื่อใจไว้เจ็บ (ช่อง 7)- 2541 นางบาป (ช่อง 7)- 2541 สะใภ้ปฏิวัติ (ช่อง 7)- 2541 บังเกิดเกล้า (ช่อง 3)- 2541 อุบัติเหตุ (ช่อง 3)- 2542 กากับหงส์ (ช่อง 7)- 2542 วิมานเมขลา (ช่อง 7)- 2542 รักไร้พรมแดน (ช่อง 7) รับบทเป็น มาลี- 2542 โซดากับชาเย็น (ช่อง 5)- 2542 เจนนี่ นางสาวจำเป็นฮ่ะ (ช่อง 3)- 2543 รากนครา (ช่อง 7) รับบท เขียนจันทร์- 2543 แม่น้ำ (ช่อง 5)- 2543 นางสาวโพระดก (ช่อง 7)- 2543 พริกกับเกลือ (ช่อง 3)- 2543 ผู้ดีอีสาน (ช่อง 3)- 2543 สาวใช้หัวใจชิคาโก้ (ช่อง 5)- 2544 สะใภ้ ไร้ศักดินา (ช่อง 3)- 2544 เจ้าแม่จำเป็น (ช่อง 5) - 2544 เรือนนพเก้า (ช่อง 3)- 2544 วังวารี (ช่อง 3)- 2544 ลายมนุษย์ (ช่อง 3) - 2544 เลือดหงส์ (ช่อง 5)- 2545 สวัสดีคุณนาย (ช่อง 3)- 2545 สาวน้อยในตะเกียงแก้ว (ช่อง 7)- 2545 หนูชื่อ...ทองสร้อยค่ะ (ช่อง 3)- 2545 ตกกระไดหัวใจพลอยโจน (ช่อง 3)- 2545 เจ้าสาวสายฟ้าแลบ (ช่อง 3)- 2545 วัยร้ายเฟรชชี่ (ช่อง 3)- 2545 มณีเมขลา (ช่อง 3)- 2546 นายร้อยสอยดาว (ช่อง 7) รับเชิญ- 2546 โฉมตรูครูเถื่อน (ช่อง 7)- 2546 เต่ากินผักบุ้ง (ช่อง 3)- 2546 ดงดอกเหมย (ช่อง 3)- 2547 เจ้าสาวสาละวัน (ช่อง 7) - 2547 คุณพ่อรับจ้าง (ช่อง 7) - 2547 มัจจุรีพักร้อน (ช่อง 3)
*2547 ไอ๊หยาอาตือ (ช่อง 3)- 2547 คู่รักพลิกล็อก (ช่อง 3)- 2547 สงครามข้างเตา (ช่อง 3)- 2547 สมปองน้องสมชาย (ช่อง 3)- 2548 เจ๊ดันฉันรักเธอ (ช่อง 3)- 2548 หนึ่งในทรวง (ช่อง 3)- 2548 วีรบุรุษกองขยะ (ช่อง 7)
*2548 รักของนายดอกไม้ (ช่อง 3)- 2548 หมอผีไซเบอร์ (ช่อง 7)- 2549 มนต์รักล็อตเตอรี่ (ช่อง 3)- 2549 ภารกิจพิชิตดอกฟ้า (ช่อง 7)- 2549 พ่อครัวหัวป่าก์ (ช่อง ITV)- 2549 เจ้าสาวกะทันหัน (ช่อง 5)- 2549 ดอกเบี้ยเคลียร์รัก (ช่อง 7)- 2550 สุภาพบุรุษชาวดิน (ช่อง 7)- 2550 แม่ครัวคนใหม่ (ช่อง 3)- 2550 ตามรอยพ่อ (ละครเทิดพระเกียรติ - ช่อง 9)- 2550 แม่หัวลำโพง (ช่อง 3) รับเชิญ- 2551 นางสาวเย็นฤดี (ช่อง 3)- 2552 รักข้ามรั้ว (ช่อง 7)- 2552 เพลิงพราย (ช่อง 3)- 2553 หัวใจอุ่นรัก (ช่อง TPBS)- 2554 ส้มหวาน น้ำตาลเปรี้ยว (ช่อง 7)- 2554 เจ้าสาวผมไม่ใช่ผี (ช่อง 3)- 2554 ปลาไหลป้ายแดง (ช่อง 3)- 2554 สะใภ้ไม่ไร้ศักดินา (ช่อง 3)- 2554 ทาสรัก (ช่อง 3)- 2554 วิ้งค์ เจ้าเสน่ห์ (ช่อง 3)- 2555 หมูแดง (ช่อง 3)- 2555 บ้านนอกเข้ากรุง (ช่อง 3)- 2556 คุณแม่เฉพาะหน้า คุณย่าเฉพาะกิจ (ช่อง 7)- 2557 วีรบุรุษกองขยะ (ช่อง 7)- 2557 พรายพยากรณ์ (ช่อง 7)- 2558 เพลิงตะวัน (ช่อง 7)- 2559 เราเกิดในรัชกาลที่ ๙ เดอะซีรีส์ (ช่องวัน)- 2560 ลูกหลง (ช่อง 7)- 2561 นางทิพย์ (ช่อง 7) รับเชิญ- 2561 ไฮโซสะออน (ช่อง 7) - 2562 ก่อนอรุณจะรุ่ง (GMM25)- 2562 นายยิ้มมะยมหวาน (ช่อง 3)- 2563 4 เทพผู้พิทักษ์ (ช่องวัน) รับเชิญ- 2565 กรงน้ำผึ้ง (ช่อง 7)- 2565 โดโนวานที่รัก My Dear Donovan (GMM25)- 2566 เภตรานฤมิต (ช่อง 7)- 2566 The Jungle เกมรัก นักล่า บาร์ลับ (GMM25)- 2566 Cooking Crush อาหารเป็นยังไงบ้างครับคุณหมอ (GMM25)- 2568 คุณพี่เจ้าขาดิฉันเป็นห่านมิใช่หงส์ (ช่อง 3)- 2568 ความลับในบทเพลงที่บรรเลงไม่รู้จบ (GMM25)

**ผลงานละครซิตคอม**
 เฮง เฮง เฮง (ออกอากาศทางช่อง 7 ตั้งแต่ปี 2545-2549 ย้ายไปช่อง 3 ตั้งแต่ปี 2549-2558 และย้ายไปช่องวัน ตั้งแต่ปี 2558-2559)- บางรักซอย 9 (รับเชิญในตอน พ่อช่วยด้วย ออกอากาศทางช่อง 9 ปี 2552)- ผู้กองเจ้าเสน่ห์ (รับเชิญในตอน มนุษย์ป้า ผู้น่าสะพรึง ออกอากาศทางช่อง 3 ปี 2557)- มือปราบกุ๊กกุ๊กกู๋ (รับเชิญในตอน อย่าลืมม่า ออกอากาศทางช่องวัน ปี 2559)- รักแท้แม่ไม่ปลื้ม (รับเชิญในตอน แม่ก็คือแม่ ออกอากาศทางช่องวัน ปี 2560)- เป็นต่อ (รับเชิญในตอน กินเด็กเป็นอมตะ ออกอากาศทางช่องวัน ปี 2560)- ศึกรักข้ามรั้ว (ออกอากาศทางช่องวัน ตั้งแต่ปี 2560 - 2561)- สภากาแฟ 4.0 (ออกอากาศทางช่องอมรินทร์ ปี 2561)- เสือ ชะนี เก้ง (ตอน "สตอเบอร์รี่ต้นแรกของโลก"  รับบท อาม่าของเป็ด ออกอากาศทางช่องวัน)

**มิวสิควิดีโอ**
•   ตื่น (Wake Up Call) -  PP Krit feat. MILLI   

**อ้างอิง**
  กระทู้จาก thaifilm.com date=2016-03-04 -  ชีวประวัติ ปิยะมาศ โมนยะกุล จาก หนังดี.คอม-  ชีวประวัติ ปิยะมาศ โมนยะกุล จาก ThaiFilmDb
หมวดหมู่:บุคคลจากอำเภอสูงเนิน
หมวดหมู่:นักแสดงหญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย